17. desember róku vit ærnar í rætt. Vit vigaðu allar ærnar og kundu staðfesta, at ærnar í Heygshaga eru afturfarnar við 4,9 kg síðani november mánað í ár. 17. desember róku vit ærnar í rætt. Vit vigaðu allar ærnar og kundu staðfesta, at ærnar í Heygshaga eru afturfarnar við 4,9 kg síðani november mánað í ár. Onki óvanligt er í hesum, og samanborið við í fjør og tey hagtøl, vit hava skrásett higartil, síggja vit eina ábending um, at ærnar viga mest í november mánað, og er hetta helst vanligu vektarsveiggini hjá ærseyði ígjøgnum árið. Kortini mugu vit gera greitt, at hendan dagin, vit vóru á fjalli, regnaði illa, og tí er vektin ov stór. Vit fara í næstum at gera eina kanning fyri at finna munin millum vátan og turran seyð. Harvið ávirkast úrslitini ikki av veðrinum. Vekt av óm gjøgnum árið 2012-2015 Annars kann sigast, at ærnar, sum eiga sleppingarlombini, sum væntað, viga minni enn ærnar, ið ikki er slept undan. Tær eru sløk 1,5 kg lakari í november og munurin er vaksin til 3,4 kg í desember. Gjólingarnir eru ikki við í hesum yvirlitinum.